DumbsterDrekk/Wiki-Hindi huggingface dataset:
रियासत
रियासत ब्रिटिश राज के दौरान हिन्दुस्तान में हिन्दू राजा महाराजाओं व मुस्लिम शासकों जिन्हें आम बोलचाल की भाषा में नवाब कहा जाता था के स्वामित्व में स्वतन्त्र इकाइयों को कहा जाता था। भारत १५ अगस्त १९४७ को ब्रिटिश आधिपत्य से मुक्त हुआ। इससे पहले जब यहाँ की पूरी केन्द्रीय शासन व्यवस्था ब्रिटिश शासन के अधीन थी उस समय भी ऐसी बहुत सी इकाइयाँ अथवा क्षेत्र स्वतन्त्र रूप से स्थानीय राजाओं व नवाबों के अधीन थीं। उस समय इन क्षेत्रों को रियासत कहा जाता था। १५ अगस्त १९४७ को स्वतन्त्रता से पूर्व हिन्दुस्तान में ५६५ रियासतें थीं। इन्हें भी देखें ब्रिटिशकालीन भारत की रियासतें रियासतों की वर्गित सूची ब्रिटिश भारत में रियासतें भारत का राजनीतिक एकीकरण
वट्टेऴुत्तु
वट्टेऴुत्तु तमिल मलयालम मलयालम उच्चारण अनुवाद गोल अक्षर एक आबूगीदा लेखन प्रणाली है जिसका उपज दक्षिण भारत और श्रीलंका के तमिल लोगों द्वारा हुई। इस उच्चारण आधारित वर्णमाला के छठीं शताब्दी से चौदहवीं शताब्दी के बीच के साक्ष्य वर्तमान काल के भारतीय राज्यों तमिल नाडु और केरल में मिलते हैं। बाद में इसके स्थान पर आधुनिक तमिल लिपि और मलयालम लिपि ने ले ली। वट्टेऴुत्तु जैसे व्यापक शब्द का प्रयोग जॉर्ज कोईड्स व डीजीई हॉल जैसे दक्षिणपूर्व एशिया अध्ययन करने वाले विद्वानों ने किया है। दूसरी शताब्दी तक तमिल को तमिल ब्राह्मी में लिखा जाता था। तत्पश्चात् तमिल के लिए इस लिपि का प्रयोग होने लगा। तमिल ब्राह्मी भी ब्राह्मी आधारित लिपि ही है। इस गोल लिपि का प्रयोग केरल में तमिल प्राचीन मलयालम व मलयालम भाषा लिखने के लिए भी किया जाता था। इस समय मलयालम के लिए मलयालम लिपि का प्रयोग होता है। तमिल भाषा के ३०० ई पू से १८०० ई पू के शिलालेख मिलते हैं और इनमें समय सहित कई परिवर्तन हुए हैं। ग्रन्थ लिपि में वट्टेळुत्तु के मुक़ाबले अधिक अक्षर हैं। इसमें और तमिल लिपि में कई समानताएँ हैं संस्कृत लिखने के लिए किन्तु तमिल के मुक़ाबले ग्रन्थ में अधिक अक्षर हैं। इन्हें भी देखें तमिल ताम्र लेख भारतीय ताम्र लेख लगुना ताम्र लेख तमिल लिपि सन्दर्भ दीर्घा
म्यांमार में भारतीय सैन्य अभियान 2015
म्यांमार में भारतीय सैन्य अभियान 201510 जून को भारत ने भारत म्यांमार की अंतरराष्ट्रीय सीमा पर आतंकवादी शिविरों के खिलाफ शल्य क्रियात्मक हमलों का आयोजन किया।4 जून 2015 को एनएससीएन खापलांग ने मणिपुर के चंदेल जिले में 6 डोगरा रेजिमेंट के एक भारतीय सेना के काफिले पर हमला किया और 18 सेना के जवानों को मार दिया। भारतीय मीडिया ने बताया कि इस सफल सीमापार ऑपरेशन में हताहत आतंकिओं की संख्या 158 तक है। सीमा पर अभियान सटीक खुफिया सूचनाओं के आधार पर भारतीय वायु सेना और 21 पैरा एसएफ ने भारत म्यांमार की सीमा पर एक सीमापार की कार्रवाई की और भारत म्यांमार सीमा के साथ एनएससीएन के और केवाईकेएल में से प्रत्येक में दो आतंकवादी कैंप को नष्ट कर दिया। यह अभियान दो स्थानों पर नागालैंड और मणिपुर सीमा पर म्यांमार क्षेत्र के अंदर किया गया था। एक जगह मणिपुर में उखरुल के निकट है। सेना ने नागा उग्रवादियों के दो पारगमन शिविरों पर हमला किया। 70 कमांडो कथित तौर पर इस ऑपरेशन में शामिल थे। हमला राइफल्स रॉकेट लांचर ग्रेनेड और नाइट विजन चश्मे से लैस कमांडो म्यांमार के साथ सीमा के निकट भारतीय क्षेत्र के भीतर ध्रुव हेलीकॉप्टर से तेजी से आगे बढ़ने के बाद दो समूहों में विभाजित किए गए थे। प्रशिक्षण शिविरों में पहुंचने से पहले टीमों ने कम से कम 15 किलोमीटर की दूरी के लिए मोटी जंगलों से गुजरना शुरू कर दिया था। दो टीमों में से प्रत्येक को दो उप समूहों में विभाजित किया गया था। जबकि प्रत्यक्ष हमले के लिए जिम्मेदार था दूसरे ने एक विस्फोटक को चलाने और भागने से रोकने के लिए एक बाहरी रिंग बनाई। वास्तविक ऑपरेशन शिविर घेरने और इसे नष्ट करने लगभग 40 मिनट का था। आईएएफ के आई 17 हेलीकाप्टरों को स्टैंडबाय पर रखा गया था कमांडो को खाली करने के लिए सेवा में दबाव डालने के लिए तैयार किया गया था मामले में कुछ भी गलत हो गया था। ऑपरेशन के बाद अपने बयान में भारतीय सेना ने कहा कि यह म्यांमार के साथ संपर्क में है और कहा की आतंकवादियों से पीड़ित दोनों देशों के बीच घनिष्ठ सहयोग का इतिहासरहा है। हम ऐसे आतंकवाद से निपटने के लिए उनके साथ काम करने की आशा रखते हैं। भारतीय सेना ने 4 जून को सेना पर हमला करने वाले हमलावरों के खात्मे 158 की संख्या का दावा किया है जिनके हमले में मणिपुर के चंदेल जिले में 6 डोगरा रेजिमेंट के 18 सेना के जवानों की जान गई थी। यह 1999 के कारगिल युद्ध के बाद भारतीय सेना पर सबसे बड़ा हमला के रूप में चिह्नित किया गया है। इन्हें भी देखें 2015 मणिपुर में घात 2016 में भारत पाकिस्तान के बीच सैन्य टकराव सन्दर्भ
देवगिरि के यादव
देवगिरि के यादव या सेउना यादव कन्नड सेवुणरु मराठी देवगिरीचे यादव 850 1334 भारत का एक राजवंश था जिसने अपने चरमोत्कर्ष काल में तुंगभद्रा से लेकर नर्मदा तक के भूभाग पर शासन किया जिसमें वर्तमान महाराष्ट्र उत्तरी कर्नाटक मध्य प्रदेश के कुछ भाग शामिल थे। उनकी राजधानी सिन्नर और बाद में देवगिरि हुई जो वर्तमान में दौलताबाद के नाम से जानी जाती है। इतिहास यादव वंश भारतीय इतिहास में बहुत प्राचीन है और वह अपना सम्बन्ध प्राचीन यदुवंशी क्षत्रियों से मानता है। राष्टकूटों और चालुक्यों के उत्कर्ष काल में यादव वंश के राजा अधीनस्थ सामन्त राजाओं की स्थिति रखते थे। पर जब चालुक्यों की शक्ति क्षीण हुई तो वे स्वतंत्र हो गए और वर्त्तमान औरंगाबाद महाराष्ट के क्षेत्र में स्थित देवगिरि दौलताबाद को केन्द्र बनाकर उन्होंने अपने उत्कर्ष का प्रारम्भ किया। भिल्लम ५ 1185 93 ने अपनी राजधानी सिन्नर नासिक के पास से बदलकर देवगिरि में स्थापित की। वे आंध्र प्रदेश में गौल्ला नाम से भी जाने जाते थे जो होयसलों के शत्रु थे। मूलतः नासिक से मध्यप्रदेश तक कि भूमि यदुवंशी आभीरों के अधिपत्य में थी। होयसल यादवों की तरह सेउना यादव भी मूल रूप से पशुपालक या चरवाहा थे। यादवों ने अक्सर खुदको पशुपालक होने में गौरवांकित समझा है। सेउना राजवंश खुद को उत्तर भारत के यदुवंशी या चंद्रवंशी समाज से अवतरित होने का दावा करता है। सेऊना मूल रूप से उत्तर प्रदेश के मथुरा से बाद में द्वारिका में जा बसे थे। उन्हें कृष्णकुलोत्पन्न भगवान कृष्ण के वंश में पैदा हुए यदुकुल वंश तिलक तथा द्वारवाटीपुरवारधीश्वर द्वारिका के मालिक भी कहा जाता है। अनेकों वर्तमान शोधकर्ता जैसे कि डॉ॰ कोलारकर भी यह मानते हैं कि यादव उत्तर भारत से आए थे। निम्न सेऊना यादव राजाओं ने देवगिरि पर शासन किया था दृढ़प्रहार सेऊण चन्द्र प्रथम ढइडियप्पा प्रथम भिल्लम प्रथम राजगी वेडुगी प्रथम धड़ियप्पा द्वितीय भिल्लम द्वितीय सक 922 वेशुग्गी प्रथम भिल्लम तृतीय सक 948 वेडुगी द्वितीय सेऊण चन्द्र द्वितीय सक 991 परमदेव सिंघण मलुगी अमरगांगेय अमरमालगी भिल्लम पंचम सिंघण द्वितीय राम चन्द्र सन्दर्भ
लॉर्ड डलहौजी
डलहौजी भारत में ब्रिटिश राज का गवर्नर जनरल था और उसका प्रशासन चलाने का तरीका साम्राज्यवाद से प्रेरित था। उसके काल मे राज्य विस्तार का काम अपने चरम पर था। डलहौजी के सुधार 1 सामाजिक सुधार 2 व्यावसायिक सुधार 3 सिंचाई की व्यवस्था 4 सैनिक सुधार 5 सार्वजनिक निर्माण कार्य 6 शिक्षा संबंधी सुधार 7 रेल तार तथा डाकघर की स्थापना प्रमुख कुख्यात कार्य पंजाब का विलय 1849। महाराजा दलीप सिंह को पेंशन दे कर इंग्लैंड भिजवा दिया। अवध का विलय 1856 जो 1857 के विद्रोह का कारण बन गया था। लेप्स सिद्धान्त जिसे उसने अनेक देशी राज्यों को हड़पने मे प्रयोग किया था। उसने लोअर बर्मा भी जीत लिया था। उपनिवेशवादी नीतियां शैक्षनिक नीतियां वुड्स डिस्पैच 1854 के द्वारा आधुनिक पाश्चात्य शिक्षा का प्रारम्भ किया। प्राथमिक माध्यमिक विश्वविद्यालयी शिक्षा का वर्गीकरण किया। भारत के पहले तीन विश्वविद्यालय शुरू हुए। लोक शिक्षा निदेशक नियुक्त किए गए। रूड़की अभियांत्रिकी महाविद्यालय खोला गया। 1854 के एक्ट द्वारा डाकघर शुरू किए गए तार व्यवस्था भी शुरू हुई। रेलवे का प्रारम्भ भारत में रेलवे की नींव डालने वाला डलहौजी ही था। पहली रेलवे 16 अप्रैल 1853 मे दोडि थी। मुंबई से ठाणे कुल 34 तीन डिब्बे 1 सिंध 2 साहेब 3 सुलतान। भारत मे उसके लक्ष्य थे। इतने विशाल राज्य की रक्षा हेतु तीव्र साधन चाहिए थे। भारत के सभी भागो मे बसी सैन्य छावानियों हेतु संचार का तीव्र और सस्ता साधन चाहिए था। ब्रिटेन का माल बेचने हेतु भारत से कच्चा माल निकालने हेतु आधुनिक यातायात जरूरी था ताकि इस उपनिवेश से अधिकतम लाभ उठाया जा सके। इस काल तक ब्रिटेन वित्तीय पूँजी के काल मे प्रवेश कर चुका था उसके पूँजीपती पूँजी निवेश का लाभदायक स्थान चाहते थे जो भारत मे मिल गया ता उनकी पूँजी पर ५ लाभ की गारंटी दी गयी थी इस से भारत तो गरीब हुआ लेकिन ब्रिटेन अमीर हो गया। रेलवे का विकास करने से ब्रिटेन के लोहा इस्पात उधोग को भारी मात्रा मे काम मिला उनके इंजन उद्योग ठेकेदारी फर्मों को भारी लाभ हुआ। प्रशासन के निरीक्षण हेतु भी यातायात के साधन चाहिए थे। रेलवे निर्माण के प्रभाव सरकार ने रेलवे भारत के आधुनिकीकरण हेतु नहीं अपितु अपने साम्राज्यी हितों के लिए बनाई थी इसके साथ ही गारंटी प्रणाली के द्वारा भारत से धन निकासी का नया मार्ग बना। रेलवे ब्रिटेन के लिए तो लाभप्रद था ही पर इसने भारत को भी लाभ दिए एडविन अर्नाल्ड के शब्दों मे जो काम भारत के सफलतम वंश न कर पाए वो रेलवे ने कर दिया इसने भारत को एक राष्ट्र बना दिया। रेलवे निर्माण के बाद भारत के विभिन्न भाषी लोग जो की बँटे हुए थे एक होते चले गए इस से राष्ट्रवाद का जन्म हुआ था। डलहौजी ने गृष्मकालीन राजधानी शिमला मे बनाया सामजिक योगदान सामाजिक भेदभाव जो जाति पर आधारित था रेलवे के आगमन के बाद काफी कमजोर हो गया इस से एक नयी सामाजिक क्रांति पैदा होने लगी रेलवे निर्माण के बाद ब्रिटिश पूँजी भारत मे लगी जिस ने रोजगार के नए अवसर पैदा किए थे अभी तक पिछड़े क्षेत्रो का विकास होने लगा था रेलवे ने ही कृषि का वाण्जियीकरण शुरू किया था। जूट कपास गन्ना चाय काफी नील अफीम आदि फसलें भारत के धन निकासी का नया स्रोत बन गई थी। सन्दर्भ
क्षेत्र सिंह
राणा खेता खेतोजी या राणा क्षेत्र सिंहजी निधन १३८२ मेवाड़ साम्राज्य के शासक थे। इनके पिता का नाम राणा हम्मीर सिंहजी प्रथम था और इनके उत्तराधिकार राणा लखा हुए इन्होंने अजमेर और मांडलगढ़ को विजय कर उसे मेवाड़ में सम्मिलित किया था। शासन राणा क्षेत्र सिंह जिन्होंने १३६४ ईस्वी से १३८२ ईस्वी तक मेवाड़ राज्य शासन किया था क्षेत्र सिंह राणा हम्मीर सिंह की सन्तान थे। इन्होंने अजमेर और मांडलगढ़ पर शासन किया था जबकि मंदसौर और छप्पन पर भी राज काज किया था। उनका निधन एक युद्ध के दौरान १३८२ में हो गया था इसके बाद इनके उत्तराधिकारी इनके ही पुत्र राणा लाखा हुए थे। सन्दर्भ
ऑर्डर ऑफ़ ब्रिटिश एम्पायर
ऑर्डर ऑफ़ ब्रिटिश एम्पायर ब्रिटिश साम्राज्य का सर्वोच्च सम्मान हुआ करता था। इसकी स्थापना किंग जार्ज पंचम ने की थी। अब राष्ट्रकुल देशों में ये एक प्रतिष्ठित सम्मान है। यह एक प्रकार का ऑर्डर ऑफ़ चिवैलरी है। चित्र
मुंबई यौन संग्रहालय
मुंबई में सेक्स और उससे संबंधित विषयों के बारे में लोगों की जानकारी बढ़ाने के लिए भारत का पहला सेक्स संग्रहालय है। इस संग्रहालय में सेक्स के बारे में भारत की प्राचीन परंपरा की भी लोगों को जानकारी दी गई है। संग्रहालय की दीवारों पर कामसूत्र का चित्रण किया गया है। आदमी और औरतों के संबंधों के बारे में जानकारी देने के लिए महाराष्ट्र की कलाविधा वरली का भी सहारा लिया गया है। इस संग्रहालय का एक हिस्सा एड्स की जानकारी देने के लिए रखा गया है। बाहरी कड़ियाँ
अलेक्ज़ैंडर कन्निघम
सर अलेक्ज़ैंडर कनिंघम २३ जनवरी १८१४ १८ नवंबर १८९३ ब्रिटिश सेना के बंगाल इंजीनियर ग्रुप में इंजीनियर थे जो बाद में भारतीय पुरातत्व ऐतिहासिक भूगोल तथा इतिहास के प्रसिद्ध विद्वान् के रूप में प्रसिद्ध हुए। इनको भारतीय पुरातत्त्व सर्वेक्षण विभाग का जनक माना जाता है। इनके दोनों भ्राता फ्रैन्सिस कनिंघम एवं जोसफ कनिंघम भी अपने योगदानों के लिए ब्रिटिश भारत में प्रसिद्ध हुए थे। भारत में अंग्रेजी सेना में कई उच्च पदों पर रहे और १८६१ ई में मेजर जनरल के पद से सेवानिवृत्त हुए। इन्हें इनके योगदानों के लिए २० मई १८७० को ऑर्डर ऑफ स्टार ऑफ इंडिया सी एस आई से सम्मानित किया गया था। बाद में १८७८ में इन्हें ऑर्डर ऑफ इंडियन एम्पायर से भी सम्मानित किया गया। १८८७ में इन्हें नाइट कमांडर ऑफ इंडियन एंपायर घोषित किया गया। जन्म इंग्लैंड में सन् १८१४ ई में हुआ था। अपने सेवाकाल के प्रारंभ से ही भारतीय इतिहास में इनकी काफी रुचि थी और इन्होंने भारतीय विद्या के विख्यात शोधक जेम्स प्रिंसेप की प्राचीन सिक्कों के लेखों और खरोष्ठी लिपि के पढ़ने में पर्याप्त सहायता की थी। मेजर किट्टो को भी जो प्राचीन भारतीय स्थानों की खोज का काम सरकार की ओर से कर रहे थे इन्होंने अपना मूल्यवान् सहयोग दिया। १८७२ ई में कनिंघम को भारतीय पुरातत्व का सर्वेक्षक बनाया गया और कुछ ही वर्ष पश्चात् उनकी नियुक्ति उत्तर भारत के पुरातत्व सर्वेक्षण विभाग के महानिदेशक के रूप में हो गई। इस पद पर वे १८८५ तक रहे। पुरातत्व विभाग के उच्च पदों पर रहते हुए कनिंघम ने भारत के प्राचीन विस्मृत इतिहास के विषय में काफी जानकारी संसार के सामने रखी। प्राचीन स्थानों की खोज और अभिलेखों एवं सिक्कों के संग्रहण द्वारा उन्होंने भारतीय अतीत के इतिहास की शोध के लिए मूल्यवान् सामग्री जुटाई और विद्वानों के लए इस दिशा में कार्य करने का मार्ग प्रशस्त कर दिया। कनिंघम के इस महत्वपूर्ण और परिश्रमसाध्य कार्य का विवरण पुरातत्व विषयक रिपोर्टो के रूप में २३ जिल्दों में छपा जिसकी उपादेयता आज प्राय एक शताब्दी पश्चात् भी पूर्ववत् ही है कनिंघम द्वारा किए गए अन्य प्रमुख कार्य 1877 में प्रकाशित कोर्पस इंसक्रिप्शनम इंडिकेरम का प्रथम खंड उल्लेखनीय है जिसमें उन्होंने अशोक के शिलालेखों का संकलन किया। इसके अतिरिक्त उन्होंने 1879 में भरहुत स्तूप पर आधारित एक महत्वपूर्ण ग्रंथ तथा 1883 में भारतीय युगों पर एक पुस्तक प्रकाशित की। इन सभी कृतियों ने भारतीय पुरावशेषों के काल निर्धारण में अत्यंत महत्त्वपूर्ण योगदान दिया है। कनिंघम ने प्राचीन भारत में आनेवाले यूनानी और चीनी पर्यटकों के भारतविषयक वर्णनों का अनुवाद तथा संपादन भी बड़ी विद्वता तथा कुशलता से किया है। चीनी यात्री युवानच्वांग ७वीं सदी ई के पर्यटनवृत्त का उनका सपांदन विशेषकर प्राचीन स्थानों का अभिज्ञान अभी तक बहुत प्रामाणिक माना जाता है। १८७१ ई में उन्होंने भारत का प्राचीन भूगोल एंशेंट ज्योग्रैफ़ी ऑव इंडिया नामक प्रसिद्ध पुस्तक लिखी जिसका महत्त्व आज तक कम नहीं हुआ है। इस शोधग्रंथ में उन्होंने प्राचीन स्थानों का जो अभिज्ञान किया था वह अधिकांश में ठीक साबित हुआ यद्यपि उनके समकालीन तथा अनुवर्ती कई विद्वानों ने उसके विषय में अनेक शंकाएँ उठाई थीं। उदाहरणार्थ कौशांबी के अभिज्ञान के बारे में कनिंघम का मत था कि यह नगरी उसी स्थान पर बसी थी जहाँ वर्तमान कौसम जिला इलाहाबाद है यही मत आज पुरातत्व की खोजों के प्रकाश में सर्वमान्य हो चुका है। किंतु इस विषय में वर्षो तक विद्वानों का कनिंघम के साथ मतभेद चलता रहा था और अंत में वर्तमान काल में जब कनिंघम का मत ही ठीक निकला तब उनकी अनोखी सूझ बूझ की सभी विद्वानों को प्रशंसा करनी पड़ी है। सन्दर्भ
अंगीकार पत्र (जम्मू और कश्मीर)
जम्मू और कश्मीर के भारतीय संघ में अधिमिलन का पत्र अंगीकार पत्र एक विधिक प्रपत्र है जिस पर जम्मू और कश्मीर की रियासत के महाराजा हरि सिंह ने 26 अक्टूबर 1947 को हस्ताक्षर किए थे। इस प्रपत्र पर हस्ताक्षर करके महाराजा ने भारतीय स्वतन्त्रता अधिनियम १९४७ के प्रावधानों के अधीन जम्मू और कश्मीर रियासत को भारत में विलय करना स्वीकार किया था। सन्दर्भ बाहरी कड़ियाँ 1 1951
ग़दर पार्टी
ग़दर पार्टी भारत को अंग्रेज़ों की पराधीनता से मुक्त कराने के उद्देश्य से बना एक संगठन था। इसे अमेरिका और कनाडा के भारतीयों ने 01 नवम्बर 1913 सैन फ्रांसिस्को नगर में एक गठन बनाया था। इसे प्रशान्त तट का हिन्दी संघ भी कहा जाता था। यह पार्टी हिन्दुस्तान ग़दर नाम का पत्र भी निकालती थी जो उर्दू और पंजाबी में छपता था। इस संगठन ने भारत को अनेक महान क्रांतिकारी दिए। ग़दर पार्टी के महान नेताओं सोहन सिंह भाकना करतार सिंह सराभा लाला हरदयाल आदि ने जो कार्य किये उसने भगत सिंह जैसे क्रांतिकारियों को उत्प्रेरित किया। पहले महायुद्ध के छिड़ते ही जब भारत के अन्य दल अंग्रेज़ों को सहयोग दे रहे थे गदर पार्टी के लोगों ने अंग्रेजी राज के विरुद्ध जंग घोषित कर दी। उनका मानना था सुरा सो पहचानिये जो लड़े दीन के हेत। पुर्जा पुर्जा कट मरे कभूं न छाड़े खेत॥ स्थापना 15 जूलाई 1913 1 नवंबर 1913 से परिवर्तित नाम ग़दर पार्टी का जन्म अमेरिका के सैन फ़्रांसिस्को के एस्टोरिया में 1913 में अंग्रेज़ी साम्राज्य को जड़ से उखाड़ फेंकने के उद्देश्य से हुआ। गदर पार्टी के संस्थापक अध्यक्ष सरदार सोहन सिंह भाकना थे। इसके अतिरिक्त केसर सिंह थथगढ उपाध्यक्ष लाला हरदयाल महामंत्री लाला ठाकुर दास धुरी संयुक्त सचिव और पण्डित कांशी राम मदरोली कोषाध्यक्ष थे। स्थापना के बाद गदर पार्टी की पहली बैठक सैक्रामेंटो कैलिफ़ोर्निया में दिसम्बर 1913 में आयोजित की गयी। इसमें कार्यकारिणी के सदस्यों की घोषणा भी की गयी जो कि इस प्रकार है करतार सिंह सराभा संतोख सिंह अरूण सिंह पृथी सिंह पण्डित जगत राम करम सिंह चीमा निधान सिंह चुघ संत वसाखा सिंह पण्डित मुंशी राम हरनाम सिंह कोटला नोध सिंह थे। गुप्त और भूमिगत कार्यों के लिए एक कमेटी बनायी गयी जिसमें सोहन सिंह भाकना संतोख सिंह सदस्य थे। उद्देश्य ग़दर पार्टी की पहली सभा के विचार थे कि अंग्रेज़ी राज के विरुद्ध हथियार उठाना गद्दारी नहीं महायुद्ध है। हम इस विदेशी राज के आज्ञाकारी नहीं घोर दुश्मन हैं। हमारी इसी दुश्मनी को अंग्रेज गद्दरी कहते हैं। इसीलिए वे हमारी 1857 की आज़ादी की जंग को ग़दर कहते आ रहे हैं। ग़दरियों को कोलम्बिया नदी अमेरिका के किनारे के भारतीय मज़दूरों में काम शुरू किया। गदर पार्टी ने 15 जूलाई 1913 को असटेरिया की आरा मिलों में एक बुनियादी प्रस्ताव पास किया जिसके तहत कहा गया कि गदर पार्टी हथियारबंद क्रांति की मदद से अंग्रेज़ी राज से भारत को आज़ाद कर गणतंत्र कायम करेंगी। ध्यान देने योग्य है कि यह प्रस्ताव भारतीय राष्ट्रीय कांग्रेस ने 16 साल बाद 1929 में जवाहरलाल नेहरू के बहुत दबाव के बाद लाहौर में पास किया था। सभा में हर वर्ष चुनाव करने का निर्णय लिया। साथ ही यह भी तय किया गया कि इसमें कोई धार्मिक बहस नहीं होगी। धर्म को एक निजी मामला समझा गया था। हर समुदाय प्रत्येक माह एक डॉलर चंदा देगा ग़दर का अक्ख़बार हिंदी पंजाबी और उर्दू में निकाला जाएगा। पत्र गदर पार्टी ने अपना पत्र हिन्दुस्तान ग़दर निकाला जिसमें ब्रितानी हकुमत का खुला विरोध किया गया। यह पत्र हिन्दी पंजाबी उर्दू और अन्य भारतीय भाषाओं में छापा जाता था। युगान्तर आश्रम ग़दर पार्टी का मुख्यालय था। यहीं से ग़दर पार्टी ने एक पोस्टर छापा था जिसे पंजाब में जगह जगह चिपकाया भी गया था। इस पोस्टर पर लिखा था जंग दा होका अर्थात युद्ध की घोषणा। योजना एवं लाहौर षडयन्त्र ग़दर के नेताओं ने निर्णय लिया कि अब वह समय आ गया है कि हम ब्रितानी सरकार के ख़िलाफ़ उसकी सेना में संगठित विद्रोह कर सकते हैं। क्योंकि तब प्रथम विश्वयुद्ध धीरे धीरे क़रीब आ रहा था और ब्रितानी हकुमत को भी सैनिकों की बहुत आवश्यकता थी। नेतृत्व ने भारत वापिस आने का निर्णय लिया। रास बिहारी बोस
प्रथम गोलमेज सम्मेलन
प्रथम गोलमेज सम्मेलन 12 नवम्बर 1930 से 13 जनवरी 1931 तक लन्दन में आयोजित किया गया था। स्प्रदायक बहुमत नहीं होने पर निर्दलीय दल 19 जनवरी 1931 को समाप्त हो गया था। सन्दर्भ यह समेलन 12 नवम्बर को प्राम्भ हुआ था जिसका उद्घाटन ब्रिटिश सम्राट जार्ज पंचम द्वारा किया गया तथा इसकी अध्यक्षता ब्रिटिश प्रधानमंत्री रैम्जे मैकडोनाल्ड द्वारा की गई थी इस सम्मेलन में भाग लेने वाले भारतीय मदन मोहन मालवीय डॉक्टर भीमराव अंबेडकर आगा खां मोहम्मद अली जिन्ना एवं के टी पॉल प्रमुख थे 1 इस समय भारत का गवर्नर जनरल लॉर्ड इरविन था 2 इस समय ब्रिटेन के पीएम मैकडोनाल्ड थे 3इसमे लगभग 89 सदस्यों ने भाग लिया था जिनमे 13 ब्रिटिश राजनीतिक दलों से व शेष 76 भारतीय जिनमे 16 भारतीय नरेश थे
उज्जयंत महल
उज्जयन्त महल त्रिपुरा राज्य के अगरतला में स्थित एक शाही महल है। यह महल एक वर्ग किलोमीटर के क्षेत्र में फैला हुआ है। इस महल का निर्माण महाराजा राधा किशोर मानिक ने सन् 1899 1901 ई में दौरान करवाया था। महल में खूबसूरत टाइल लकड़ी का अधिकतर काम और दरवाजों पर खूबसूरत हस्तकला की गई है। शैली इस महल को विशाल मुगल गार्डन की शैली में तैयार किया गया है। उज्जयंता महल की वास्तुकला काफी आकर्षक है। इसके अतिरिक्त महल में तीन ऊंचे गुम्बद है। इतिहास देखें नीरमहल कुंजबन महल सन्दर्भ
हुमायूँ
नसीरुद्दीन मुहम्मद फ़ारसी मुग़ल साम्राज्य का दूसरा सम्राट था। प्रथम मुग़ल सम्राट बाबर का पुत्र नसीरुद्दीन हुमायूँ 6 मार्च 1508 27 जनवरी 1556 था। यद्यपि उन के पास साम्राज्य बहुत साल तक नही रहा पर मुग़ल साम्राज्य की नींव में हुमायूँ का योगदान है। बाबर की मृत्यु के पश्चात हुमायूँ ने 29 दिसम्बर 1530 में भारत की राजगद्दी संभाली और उनके सौतेले भाई कामरान मिर्ज़ा ने काबुल और लाहौर का शासन ले लिया। बाबर ने मरने से पहले ही इस तरह से राज्य को बाँटा ताकि आगे चल कर भाइयों में लड़ाई न हो। हुमायूँ के भाई हुमायूँ के तीनों छोटे भाई अयोग्य और गैर वफादार सिद्ध हुए। व्यक्तिगत दृष्टि से साहसी और बहादुर होते हुए भी उनमें से कोई भी परिस्थितियों को समझकर उनके अनुकूल चलने वाले न थे। जबकि मुगल वंश को एकता की आवश्यकता थी तब उन्होंने अपने व्यक्तिगत स्वार्थों अधिकारों और महत्त्वाकांक्षाओं पर बल दिया और जबकि उनके भाई को उनकी सहायता की सबसे अधिक आवश्यकता थी उसी अवसर पर वे उसके विरोध में हुए या उसकी तरफ से उदासीन हो गये। उनमें से एक भी किसी बड़े लक्ष्य का विचार अपने हृदय में न ला सका। स्वयं की अयोग्यता और कुटिल व्यक्तियों के प्रभाव के कारण उनमें से प्रत्येक हुमायूँ की कठिनाइयों में वृद्धि करने वाले सिद्ध हुए। कामरान आगे जाकर हुमायूँ के कड़े प्रतिद्वंदी बने। हुमायूँ का शासन अफ़गानिस्तान पाकिस्तान और उत्तर भारत के हिस्सों पर 1530 1540 और फिर 1555 1556 तक रहा। भारत में उन्हें शेरशाह सूरी शेरशाह ने इसे बेलग्राम के युद्ध में पराजित कर दिया था तथा उन्हें भारत से निर्वासित होना पड़ा। उन्होंने निर्वासन का कुछ समय काबुल सिंध अमरकोट में बिताया अंत में ईरान के शासक तहमास्य के पास शरण ली । ईरान के शासक की मदद से उन्होंने काबुल कंधार में मध्य एशिया के क्षेत्रों को जीता। उन्होंने 1555 ई० में शेरशाह के अधिकारियों को हराकर एक बार फिर दिल्ली आगरा पर अधिकार कर लिया। 1556 में उनकी मृत्यु दिनपनाह भवन की सीढ़ियों से गिरकर दिल्ली में हो गई थी। इस के साथ ही मुग़ल दरबार की संस्कृति भी मध्य एशियन से इरानी होती चली गयी। हुमायूँ के बेटे का नाम जलालुद्दीन मुहम्मद अकबर था। हिमायू की मृत्यु के समय उनके इकलौते पुत्र अकबर पंजाब के कलानौर में थे। उन्हें वहीं पर शासक घोषित कर दिया गया था। 1556 में जब अकबर का राज्याभिषेक हुआ तो उनका साम्राज्य दिल्ली पंजाब आदि के क्षेत्रों तक ही सीमित था। बिहार पर प्रत्यक्ष नियंत्रण नहीं था। अकबर के राज्याभिषेक के समय बिहार में अफगान के कररनी वंश का शासक था जिसके संस्थापक ताजखा कर्णानि थे। अकबर के समय बिहार का प्रमुख सुलेमान खा कररणी थे जिसका अकबर के साथ मित्रवत व्यवहार था। सुलेमान खा कररणी की मृत्यु के बाद बिहार के प्रमुख दाऊद खा कररणी बिहार के प्रमुख बने और इस ने अकबर के साथ मित्रवत व्यवहार नहीं रखा। यह मुगल शासको के नाम से ख़ुत्बा पढ़ना बन्द करवा दिया। 1574 में अकबर ने बिहार पर आक्रमण किया जिसमें दाऊद खा कररनी भाग गए ।बिहार के अंतिम अफगान दाऊद खा कररनी थे। 1580 में अकबर ने बिहार को एक सूबा घोषित किया । मुगल साम्राज्य में कुल 12 सूबे बने जिसमे बिहार भी एक था। अकबर ने बिहार के पहले सूबेदार मिर्जा अजीज को नियुक्त किया। हुमायूँनामा हुमायूँ की जीवनी का नाम हुमायूँनामा है जो उनकी बहन गुलबदन बेग़म ने लिखी है। इसमें हुमायूँ को काफी विनम्र स्वभाव का बताया गया है और इस जीवनी के तरीके से उन्होंने हुमायूँ को क्रोधित और उकसाने की कोशिश भी की है। मुग़ल सम्राटों का कालक्रम इन्हें भी देखें हुमायूँ का मकबरा बाबर सन्दर्भ
मरियम उज़-ज़मानी
मरियम उज़ ज़मानी फ़ारसी ल 1542 19 मई 1623 जिसे जोधा बाई के नाम से भी जाना जाता है तीसरे मुग़ल सम्राट अकबर की पंसदीदा पत्नी थी। वह मुग़ल साम्राज्य की सबसे लंबे समय तक सेवारत हिन्दू महारानी भी थी जिसकी सेवा वह 43 वर्षों तक की 1562 1605 । एक राजपूत राजकुमारी मरियम उज़ ज़मानी को अपने पिता भारमल द्वारा राजनीतिक कारणों से अकबर से विवाह कराया गया था। उनके विवाह ने अकबर के धार्मिक नियमों को प्रभावित किया। मरियम अपनी सुंदरता और बुद्धि के लिए जानी जाती थी। मुग़ल इतिहासकार अबुल फ़ज़ल के अनुसार वह अकबर के शाही हरम में एक महत्त्वपूर्ण महिला थी। मरियम उज़ ज़मानी अकबर के ज्येष्ठ पुत्र एवं उत्तराधिकारी जहाँगीर की माता और शाह जहाँ की नानी थी। सन्दर्भ
हेशी गलियारा
हेशी गलियारा या गांसू गलियारा चीनी हेशी ज़ोऊलांग अंग्रेजी आधुनिक चीन के गांसू प्रांत में स्थित एक ऐतिहासिक मार्ग है जो उत्तरी रेशम मार्ग में उत्तरी चीन को तारिम द्रोणी और मध्य एशिया से जोड़ता था। इस मार्ग के दक्षिण में बहुत ऊँचा और वीरान तिब्बत का पठार है और इसके उत्तर में गोबी रेगिस्तान और फिर मंगोलिया के इस क्षेत्र के शुष्क पहाड़ हैं। इस गलियारे में एक के बाद एक नख़लिस्तानों ओएसिस की कड़ियाँ मिलती हैं जहाँ छोटे छोटे क़स्बे हुआ करते थे। यहाँ से गुज़रते व्यापारी और अन्य यात्री इन जगहों पर अपने और अपने घोड़े ऊँटों के लिए दाना पानी प्राप्त करते थे और ठहर भी सकते थे। हेशी गलियारे से पश्चिम की और जाने पर रेशम मार्ग तीन उपमार्गों में बंट जाता है एक राह उत्तर में तियान शान के पर्वतों की ओर और उस से पार आधुनिक किरगिज़स्तान जाती है और बाक़ी दो राहें तारिम द्रोणी के दो तरफ़ जाती हैं। हेशी गलियारे की पूर्वी तरफ़ लान्झू शहर के बाहर के पहाड़ हैं जहाँ से गुज़रकर पूर्व में वेई नदी की घाटी और चीन पहुँचा जाता था। इन्हें भी देखें उत्तरी रेशम मार्ग गांसू तारिम द्रोणी तियान शान सन्दर्भ